**УТВЪРЖДАВАМ,**

**ВЪЗЛОЖИТЕЛ: ………………….**

**чл.-кор. Николай Георгиев Милошев**

**Директор на НИГГГ БАН**

**УКАЗАНИЯ ЗА УЧАСТИЕ**

за възлагане на поръчка, по реда на Глава двадесет и шеста от ЗОП с предмет:

|  |
| --- |
| „**Смяна на дограма в сградата на Национален Институт по Геофизика, Геодезия и География към Българската Академия на Науките – Научен комплекс IV км, Блок 3, партерен и 1-ви етаж“** |

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

**1. Предмет на обществената поръчка**

Предметът на настоящата обществена поръчка е **смяна на дограма в сградата на Национален Институт по Геофизика, Геодезия и География към Българската Академия на Науките – Научен комплекс IV км, Блок 3, партерен и 1-ви етаж**, съгласно техническо задание и количествена сметка.

**2. Критерий за възлагане**

Критерият за възлагане е **„оптимално съотношение качество/цена“**.

**3. Възложител**

Възложител на настоящата обществена поръчка е **Директора на НИГГГ БАН**.

**4. Срок за изпълнение на поръчката – 60** (шестдесет) календарни дни, считано от получаване на възлагателно писмо от Възложителя, който е и максимално допустим срок за изпълнение.

**5. Срок на валидност на офертите: 60 (шестдесет) календарни дни**, считано от крайния срок за получаване на офертите.

**6. Прогнозна стойност**

Прогнозната стойност на обществената поръчка е **58 442.00 (петдесет и осем хиляди четиристотин четиридесет и два лева) лева без ДДС.**

**ОПЦИЯ:** Максималният финансов ресурс на обществената поръчка е в размер на 59 442.00 лева без ДДС, като възложителят при необходимост си запазва правото да възлга допълнителни непредвидени работи и те да бъдат заплащани в рамките на максимален финансов ресурс от 59 442.00 лв. и по цени, съставени при предложените елементи на ценообразуване.

**7. Финансиране и начин на плащане**

**7.1.** Средствата за изпълнение на поръчката се осигуряват от проект на Национален Институт по Геофизика, Геодезия и География (НИГГГ) БАН „Национален геоинформационен център (НГИЦ)“, финансиран от МОН по програма „Националната пътна карта на научна ифраструктура (НПКНИ) 2017-2023“ с договор № ДО1-161/28.08.2018 г.

**7.2.** Плащането на цената се извършва в български левове по банков път, както следва:

**1.** Авансово плащане - 30% от общата стойност на договора, платимо срещу представена надлежно оформена фактура от страна на изпълнителя.

**2.** Междинно плащане:

**2.1.** В размер на стойността на действително изпълнените, приетите и подлежащи на заплащане строително – монтажни работи за първия месец от изпълнението на дейността, след одобряване на сумата за плащане и представяне на надлежно оформена фактура от страна на изпълнителя.

**2.2.** Авансовото плащане ще бъде приспадано пропорционално от стойността на реално извършените дейности, платими с междинното плащане на договорената цена.

**3.** Окончателно плащане:

**3.1.** В размер на стойността на всички действително изпълнени, приети и подлежащи на заплащане строително – монтажни работи в размер до остатъка от договорената цена, след одобряване на сумата за плащане, подписване на Приемо-предавателен протокол за изпълнението и представяне на надлежно оформена фактура от страна на изпълнителя.

По време на изпълнение на договора определеният изпълнител при необходимост следва да изпълнява допълнително възложените му непредвидени СМР. Непредвидени разходи за СМР са разходите, свързани с увеличаване на заложени количества СМР и/или добавяне на нови количества или видове СМР, които обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Непредвидените видове СМР се определят с констативен протокол между Възложител, инвеститорски контрол и Изпълнител и ще се разплащат поцени, съставени при предложените в офертата елементи на ценообразуване.

**8. Място на изпълнение**

Мястото на изпълнение на поръчката – сградата на Национален Институт по Геофизика, Геодезия и География към Българската Академия на Науките – Научен комплекс IV км, Блок 3.

**9. ГАРАНЦИЯ ЗА ИЗПЪЛНЕНИЕ НА ДОГОВОРА ЗА ВЪЗЛАГАНЕ НА ОБЩЕСТВЕНАТА ПОРЪЧКА.**

**9.1.**  Гаранцията за изпълнение на договора **е в размер на 3% от стойността на договора без ДДС.**

**9.2.** Гаранцията може да бъде под формата на:

9.2.1. парична сума,преведена по банкова сметка на Възложителя:

IBAN: BG72 UNCR 9660 3110 0221 14

BIC: UNCRBGSF

Банка УниКредит Булбанк АД или

9.2.2.безусловна и неотменяема банкова гаранция, издадена в полза на възложителя със срок на валидност не по-малък от 30 дни след изтичане срока на договора.

или

**9.2.3.** застраховка, която обезпечава изпълнението чрез покритие на отговорността на изпълнителя.

*Забележка: Когато участникът, определен за изпълнител избере да представи гаранция под формата на Застраховка, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания:*

* *застрахователната сума по застраховката следва да бъде равна на 3% (три процента) от стойността на договора без ДДС;*
* *застраховката трябва да бъде сключена за конкретния договор и в полза на НИГГГ към БАН;*
* *застрахователната премия трябва да е платима еднократно;*

*- със срок на валидност най-малко 30 дни след срока на изпълнение на договора;*

**9.3.** Участникът сам избира формата на гаранцията за изпълнение на договора.

**9.4.** Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант.

**9.5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**9.6.** Участникът, определен за изпълнител на обществената поръчка, представя банковата гаранция или платежния документ за внесената по банков път гаранция за изпълнение на договора или застрахователната полица преди подписването на договора за възлагане на обществената поръчка.

**9.7.** Условията и сроковете за задържане или освобождаване на гаранцията за изпълнение се уреждат в договора за възлагане на обществената поръчка.

*Забележка: Участникът/изпълнителят трябва да предвидят и заплатят таксите по откриване и обслужване на гаранциите така, че размерът на получената от възложителя гаранция да не бъде по-малък от определения в поръчката/договора размер.*

ІІ. ИЗИСКВАНИЯ КЪМ УЧАСТНИЦИТЕ В ПОРЪЧКАТА

1. **Общи изисквания**
   1. Процедурата събиране на оферти с обява се прилага при възлагане на обществени поръчки на стойност по чл. 20, ал. 3, т. 1 от ЗОП, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП), изискванията на Възложителя и свързаните с изпълнение на поръчката нормативни актове. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверенопълномощно за това.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.

Не се допускат промени в състава на обединението след крайният срок за подаване на офертите.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**1.3.2.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.3.3.** Участникътпосочва в заявлението за участие (Образец № 3) третите лица, чийто капацитет ще използва.

**1.3.4.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**1.4.**Участникътпосочва в заявлението за участие (Образец № 3) подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.4.1.** Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.4.2.** Възложителят изисква замяна на подизпълнител, който не отговаря на условията по т. 1.4.1.

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1, т. 1-7 от ЗОП, като в процедурата за възлагане на обществената поръчка не може да участва участник:

**2.1.1.** който е осъден с влязла в сила присъда, за:

а) престъпления свързани с тероризъм, по чл. 108а от Наказателния кодекс;

б) престъпления свързани с трафик на хора, по чл. 159а-159г от Наказателния кодекс;

в) престъпления, свързани с трудовите права на гражданите по чл. 172 от Наказателнвия кодекс;

г) престъпления против младежта по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпления против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) престъпления, свързани с подкуп по чл. 301 – 307 от Наказателния кодекс;

и) престъпления, свързани с участие в организирана престъпна група по чл. 321 и 321а от Наказателния кодекс;

й) престъпления, свързани със замърсяване на околната среда, по чл. 352-353е от Наказателния кодекс.

**2.1.2.** койтое осъден с влязла в сила присъда, за престъпление, аналогично на тези по т. 2.1.1., в друга държава членка или трета страна.

**2.1.3.** който има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

Изискването по т. 2.1.3. не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

**2.1.4.** за коготое налице неравнопоставеност по чл. 44, ал. 5 от ЗОП.

**2.1.5.** за когото е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**2.1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен.

**2.1.7.** за коготое налице конфликт на интереси, който не може да бъде отстранен.

**Участниците следва да удостоверят липсата на обстоятелствата по чл. 54, ал. 1 от ЗОП с нарочна декларация по образец № 4 и образец № 5.**

*Важно! Декларацията за липсата на обстоятелствата по чл. 54, ал. 1, т. 1,2 и 7 от ЗОП се подписва от лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участника се представлява от повече от едно лице, декларацията за обстоятелствата по чл. 54, ал. 1, т. 3 - 6 от ЗОП се подписва от лицето, което може самостоятелно да го представлява.*

**2.2.** Други основания за отстраняване

**2.2.1.** Участници, които са свързани лица.

**2.2.2.** Участникза който е налице обстоятелствата по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**За удостоверяване на това обстоятелство, участникът представя декларация по образец - образец № 9.**

**2.2.3.** Участник за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

**За удостоверяване на това обстоятелство, участникът представя нарочна декларация по образец - образец № 10.**

2.2.4. Участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

2.2.5.Участник, който е представил оферта, която не отговаря на предварително обявените условия на поръчката;

1. **Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът ще ползва ресурсите на трети лица, същите трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

**3.2. Изисквания относно годността (правоспособността) за упражняване на професионална дейност:**

Участникът следва да бъде вписан в Централния професионален регистър на строителя, съгласно Закона за Камарата на строителите, коeто да му позволява извършването на строителните работи, предмет на поръчката съгласно Правилника за реда за вписване и водене на Централния професионален регистър на строителя. Чуждестранните лица следва да са вписани в аналогични регистри съгласно законодателството на държавата членка, в която са установени.

**Обстоятелството се удостоверява в т.5 от Заявлението за участие – образец №3 с посочване на информация за № и дата на издаване на удостоверението и срок на валидност.**

**При подписване на договора участникът, избран за изпълнител представя заверено копие от удостоверение за регистрация в ЦПРС или еквивалентен документ.**

**3.3. Изисквания относно икономическото и финансовото състояние на участниците:**

Участниците, следва да притежават валидна застраховка „Професионална отговорност в строителството”, съгласно изискванията на **чл. 171, ал. 1 от ЗУТ -** за лица регистрирани на територията на Република България или еквивалентна за чуждестранни лица, в съответствие със законодателството на държавата в която са установени.

**Обстоятелството се удостоверява в т.6 от Заявлението за участие – образец №3 с посочване на информация за № и дата на застрахователната полица, от кого е издадена и срок на валидност.**

При подписване на договора, участникът избран за изпълнител представя заверено копие на застрахователна полица за „Професионална отговорност в строителството“ или еквивалентен документ.

**3.4. Изисквания относно техническите възможности и/или квалификация за изпълнение на обществената поръчка:**

3.4.1. Участникът трябва да разполага с персонал и с ръководен състав с определена професионална компетентност за изпълнението на поръчката:

* Технически ръководител – лице, отговарящо на изискванията на чл.163а от ЗУТ и с опит на същата позиция в строителството минимум 5 години;
* Отговорник по контрола на качеството – да има успешно завършен курс по контрол на качеството;
* Длъжностно лице по безопасност и здраве в строителството - да притежава актуално Удостоверение/Сертификат за „Длъжностно лице за безопасност и здраве” съгласно Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.

**Обстоятелството се удостоверява в т.7 от Заявлението за участие – образец №3 с посочване на изискуемата относно горепосоченото изискване.**

При подписване на договора, участникът избран за изпълнител представя списък на членовете на ръководния състав, който ще отговаря за изпълнението, както и документи, които доказват професионална компетентност на лицата.

3.4.2. Участниците следва да разполагат със сертифицирана система за управление на качеството в съответствие с EN ISO 9001:2015 за система за управление на качеството в строителството или еквивалентен.

**Обстоятелството се удостоверява в т.8 от Заявлението за участие – образец №3**

Възложителят ще приеме заверено от участника копие на валиден към датата на подаване на офертата сертификат, издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация” или от друг национален орган за акредитация, който е страна по многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл.5а, ал.2 от Закона за националната акредитация на органи за оценяване на съответствието за внедрени: ISO 9001:2015 за система за управление на качеството в строителството или еквивалент.

Участник в поръчката може да използва ресурсите на други физически и/или юридически лица при изпълнение на поръчката, при условие че представи документи, доказващи, че има на свое разположение тези ресурси. Това условие се прилага и когато участник в процедурата е обединение от физически и/или юридически лица и участникът се позовава на ресурсите на членуващите в обединението физически и/или юридически лица. В случай, че участникът участва като обединение или консорциум, който не е юридическо лице, изброените по–горе изисквания важат за обединението/консорциума като цяло.

ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички указания и условия за участие, дадени в документацията за участие.

**1.2.** При изготвяне на офертата всеки участник трябва да се придържа точно към обявените от възложителя условия.

**1.3.** Отговорността за правилното разучаване на документацията за участие се носи единствено от участниците.

**1.4.** Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

**1.5.** До изтичането на срока за подаване на офертите всеки участник в поръчката може да промени, допълни или да оттегли офертата си.

**1.6.** Всеки участник в процедурата има право да представи само една оферта.

**1.7.** Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

**1.8.** Офертата не може да се предлага във варианти.

**1.9.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.10.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Изисквания към съдържанието на офертата:**

**2.1.** Офертата се представя на български език в запечатана, непрозрачна опаковка от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката.

Опаковката включва документите посочени в т. 3 „Съдържание на офертата“ и опис на представените документи.

**2.2.** Ако за участник се установи липса, непълнота или несъответствие на информацията, с изискванията към личното му състояние или критериите за подбор посочени в настоящите указания изисквания ще бъде отстранен от участие в процедурата по възлагане на поръчката.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**Важно!** С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.

**3. Съдържание на офертата**

Всяка оферта трябва да съдържа:

1. Опис на представените документи, съдържащи се в офертата – **Образец № 1;**
2. Представяне на участника – **Образец № 2;**
3. Заявление за участие – **Образец № 3;**
4. Декларация за обстоятелствата по чл. 54, ал. 1, т. 1, 2 и 7 от ЗОП – **Образец № 4;**
5. Декларация за обстоятелствата по чл. 54, ал. 1, т. 3-6 от ЗОП – **Образец № 5;**
6. Декларация за съгласие, за участие като подизпълнител такива – **Образец № 6;**
7. Декларация за съгласие, за участие като трето лице – **Образец № 7;**
8. Декларация по чл. 101, ал. 11 от Закона за обществените поръчки – **Образец № 8;**
9. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици - **Образец № 9;**
10. Декларация по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) – **Образец № 10;**
11. Предложение за изпълнение на поръчката - **Образец № 11;**
12. Ценово предложение - **Образец № 12;**

**4. Запечатване**

**4.1.** Документите се представят в запечатана непрозрачна опаковка, върху която се посочва:

„**Смяна на дограма в сградата на Национален Институт по Геофизика, Геодезия и География към Българската Академия на Науките – Научен комплекс IV км, Блок 3, партерен и 1-ви етаж“**

**4.2.** Опаковката включва документите посочени в т. 3 „Съдържание на офертата“ и опис на представените документи.

**5. Място и срок за подаване на оферти**

**5.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: гр.София, район Слатина, ул. „Георги Бончев”, бл.3, сградата на Национален Институт по Геофизика, Геодезия и География към БАН всеки работен ден от 09:00 ч. до 17:00 ч., най-късно до часа и датата, посочени в обявата.

**5.2.** Срокът за подаване на оферти е посочен в обявата за събиране на оферти.

**6. Приемане и връщане на оферти**

**6.1.** При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър.

**6.2.** Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

**6.3.** Когато към момента на изтичане на крайния срок за получаване на офертите посочен в обявлението за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат.

**6.4.** Не се допуска приемане на оферти от лица, които не са включени в списъка по т. 6.3.

**ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

**ТЕХНИЧЕСКА СПЕЦИФИКАЦИЯ**

**Приложение №1 – Техническа спецификация**

**Приложение №2 – Количествена сметка**

МЕТОДИКА ЗА ОЦЕНКА НА ОФЕРТИТЕ

Обществената поръчка се възлага въз основа на „икономически най-изгодната оферта”.

Икономически най-изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП

1. **Оценка на офертите**

Настоящата методика съдържа точни указания за определяне на комплексната оценка на всяка оферта. В методиката са посочени показателите, по които се определя комплексната оценка и броя точки за всеки от тях, както и точни указания за определяне на оценката по всеки показател.

Комисията прилага методиката по отношение на офертите на участниците, които не са отстранени от участие в поръчката и които отговарят на обявените от Възложителя изисквания.

В случай, че участник представи техническо предложение, което не отговаря на изискванията на Възложителя и действащото законодателство, се отстранява от участие и офертата му не се допуска до оценка и класиране.

Крайното класиране на допуснатите оферти се извършва на база получена комплексна оценка за всяка оферта. Офертата получила най-голям брой точки, се класира на първо място.

1. **Комплексната оценка на офертите**

Комплексната оценка (КО) на всеки участник се получава като сума от оценките на офертата по следните 2 (два) показателя:

**Показател «Организация за изпълнение на поръчката» (ОП) с максимален брой точки 100 и относителна тежест в комплексната оценка – 60% (0.60).**

**Показател «Ценово предложение» (ЦП) с относителна тежет в комплексната оценка – 40% (0.40).**

**Комплексната оценка на офертите се формира по следната формула:**

**КО = 0.6 х ОП + 0.4 х ЦП**

Където:

**КО** е комплексната оценка на конкретната оферта на участника;

**ОП** е оценката по показателя «Организация за изпълнение на поръчката» на участника.

**0.6** е относителната тежест по показателя ОП в крайната оценка.

ЦП е оценката по показателя «Ценово предложение» на участника.

**0.4** е относителната тежест по показателя ЦП в крайната оценка.

**Максималната стойност на комплексната оценка (КО) е 100 точки.**

Оценките по отделните показатели се представят в числово изражение с точност до втория знак след десетичната запетая.

Съгласно чл. 58, ал. 1 от ППЗОП, Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показател „Организация за изпълнение на поръчката”, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с посочения по-горе ред.

Офертата, получила най-висока комплексна оценка, се класира на първо място.

**3. Определяне на оценките по всеки показател**

**3.1. Показателят „Организация за изпълнение на поръчката” (ОП)**

Всеки участник следва да представи аргументирано предложението си за изпълнение на предмета на поръчката.

В предложението за изпълнение на поръчката участникът следва да предложи организация за изпълнение на СМР, която счита за най-подходящи, в съответствие с обхвата на поръчката и заложените цели и резултати и следва да обхваща всички дейности, необходими за изпълнението предмета на поръчката, отчитайки спецификата и му, както и необходимостта от подготвителни дейности. Всички строително-монтажни дейности, следва да се опишат в тяхната технологична последователност и взаимна обвързаност и как се разпределят отделните дейности между ключовите експерти, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на СМР. Организацията за изпълнение следва да отговаря на изискванията на възложителя, посочени в техническата документация и спецификация, на действащото законодателство, на съществуващите технически изисквания и стандарти, и да е съобразена с предмета на поръчката. Освен това следва да се представят предвижданите организация и мобилизация на използваните от участника ресурси, обвързани с конкретния подход за изпълнение на предмета на поръчката. Следва да се посочат мерките, които ще предприемат за недопускане/предотвратяване и преодоляване настъпването на идентифицираните от Възложителя рискове с цел редуциране на негативното им въздействие върху успешното изпълнение на поръчката и постигане на очакваните резултати.

Организацията за изпълнение на поръчката следва да обосновава предложения от участника срок за изпълнение на поръчката. В противен случай участникът ще бъде отстранен.

**Рискове и допускания за успешното изпълнение на договора, идентифицирани от възложителя** (които могат да окажат влияние върху изпълнението на договора): Времеви рискове:

- Закъснение при началото на започване на работите;

- Трудности при изпълнението на СМР, продиктувани от забавяне на доставките на оборудване и материали;

- Възникване на допълнителни и/или непредвидени разходи свързани с изпълнение на договора.

3.1.1. **Присъждани точки в резултат от експертната оценка на комисията за показателя „Организация за изпълнение на поръчката” (ОП):**

3.1.1.1. Предложение за изпълнението на поръчката, което отговаря на предварително обявените изисквания на възложителя, съдържа задължително изискуемите елементи посочени в т. 3.1. на Методиката за оценка на офертите и в своята последователност гарантира навременното и спрямо минималните изисквания на техническата спецификация постигане на резултати, ще бъде оценено **с 20,00 точки по показателя „Организация за изпълнение на поръчката“**.

3.1.1.2. Характеристики, надграждащи предложението за изпълнение на поръчката:

* За всяка от дейностите е показано разпределението, броят и квалификацията на необходимите строителни лица за всяка една операция (за целите на настоящия показател под „операция“ се разбира обособена част от дефинирана дейност, която може да бъде самостоятелно възлагана и чието изпълнение може да се проследи еднозначно, т.е. има ясно дефинирани начало и край и измерими резултати). Посочена е норма време за изпълнение на всяка една операция. За всяка операция са дефинирани необходимите технически ресурси за нейното изпълнение (брой и вид на необходимата механизация, материали, срещи със заинтересовани страни и др.) и задълженията на отговорния/те за изпълнението й експерт/и. Предложено е паралелно изпълнение на две или повече дейности/операции с цел оптимизиране на ресурси и време за изпълнение, като предложението е придружено с организация на процесите, които се предвиждат (същите трябва да са съобразени с нормативните и технологичните условия за съответните СМР).

**Наличието на горепосочените обстоятелства в предложението за изпълнение на поръчката ще бъде оценено с 30 точки.**

* Предложените мерки за управление на идентифицираните от възложителя рискове, са на базата на извършена и описана оценка (анализ) за вероятността и влиянието им, и за всеки от рисковете е предоставен механизъм за отговор (например чрез контролни дейности), като е посочено как чрез него са повлиява вероятността и влиянието за сбъдване на всеки от рисковете.

**Наличието на горепосочените обстоятелства в предложението за изпълнение на поръчката ще бъде оценено с 20 точки.**

* За изпълнението на СМР на обекта са дефинирани действия за реакция при отказ/ инциденти със строителни машини (включително план за действия по заместване и ремонт на унищожено или повредено оборудване). Освен това, за периода на изпълнение на СМР е аргументиран подход за доставка на материалите, както и входящият контрол от страна на експерти, отговарящи за мониторинга на качеството при получаване на материали, оборудване и други стоки. Предложени са мерки за вътрешен контрол и организация на работата на строителния екип, с които да се гарантира качествено изпълнение на строителните процеси.

**Наличието на горепосочените обстоятелства в предложението за изпълнение на поръчката ще бъде оценено с 30 точки.**

3.2. **Показател „Ценово предложение” (ЦП)** – Представлява оценка на предложената цена на участника и се формира по следната формула:

**ЦП= ЦПмин. / Цучастник х100**

където:

ЦПмин – предложена най-ниска цена за изпълнение на поръчката;

Цучастник – предложена цена от съответния участник.

V. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

**1. Комисия за разглеждане, оценка и класиране на офертите**

**1.1.** Възложителят назначава комисията за разглеждане, оценка и класиране на получените оферти след изтичане на срока за приемане на офертите.

**1.2.** Възложителят определя за членове на комисията лица, които нямат конфликт на интереси с участниците.

**1.3**. Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**1.4.** Членовете на комисията представят на Възложителя декларация за съответствие с изискванията по т. 1.2 след получаване на списъка с участниците и на всеки етап от процедурата, когато настъпи промяната в декларираните обстоятелства.

**1.5.** Комисията започва работа след получаване на представените оферти и протокола по чл. 48, ал. 6 от ППЗОП.

**2. Публично отваряне на офертите**

**2.1.** Отварянето на офертите е публично и на него могат да присъстват участниците в процедурата или техни упълномощени представители.

**2.1.1.** Представителят на участника се допуска след удостоверяване на неговата самоличност и представяне на съответните пълномощни.

**2.1.2.** Присъстващите представители вписват имената си и се подписват в изготвен от комисията списък, удостоверяващ тяхното присъствие.

**2.2.** Комисията отваря офертите по реда на тяхното постъпване и обявява ценовите предложения на участниците.

**2.3.** Техническото предложение на всеки от участниците се подписва най-малко от трима членове на комисията и се предлага по един от присъстващите представители на другите участници да го подпише, с което публичната част от заседанието приключва.

**2.4.** Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

**2.5.** Комисията съставя протокол за разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същи ден се изпраща на участниците и се публикува в профила на купувача.

VІІ. СКЛЮЧВАНЕ НА ДОГОВОР

**1. Сключване на договор**

**1.1.** Възложителят сключва договор с участника, класиран на първо място и определен за изпълнител.

**1.2.** При отказ на участника, класиран на първо място, да сключи договор, възложителят може да прекрати процедурата или да определи за изпълнител втория класиран участник и да сключи договор с него.

**1.3.** Договорът се сключва в съответствие с проекта на договор, представен в документацията и включва всички предложения от офертата на участника, въз основа на които е определен за изпълнител. Когато за изпълнител е определено обединение, участниците в обединението носят солидарна отговорност за изпълнение на договора за обществената поръчка.

##### 1.4. В случай че определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**2. Документи, които избраният изпълнител представя при сключване на договора**

**2.1.** Преди сключването на договора, участникът, определен за изпълнител, представя следните документи:

а) документ за регистрация в съответствие с изискването по чл. 10, ал. 2 от ЗОП;

б) документи за доказване на липсата на основания за отстраняване съгласно изискванията на чл. 58, ал. 1 от ЗОП:

*1. За обстоятелствата по чл.54, ал. 1, т. 1 от ЗОП – свидетелство за съдимост;*

*2. За обстоятелствата по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;*

*Забележка: Когато в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.*

в) актуални документи удостоверяващи съответствието с поставените критерии за подбор.

**Важно: Документите се представят и за подизпълнителите и третите лица, ако има такива.**

г) гаранция за изпълнение;

д) декларации по чл. 42, ал.2, т.2, чл. 59, ал.1, т.3 и чл. 63, ал.4 от Закона за мерките срещу изпирането на пари.

**2.2.** Когато обстоятелствата в документите по т. 2.1, б. „б” са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път, възложителят няма право да ги изисква.

VІІІ. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в писмен вид и могат да бъдат изпращани до 3 (три) дни преди изтичане на крайния срок за подаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на Възложитея, в раздел „Профила на купувача“.

**3а всички неуредени въпроси се прилагат разпоредбите** на Закона за обществените поръчки и Правилника за прилагането му.